Folketing
2002-04-10

For det er selvfølgelig også, synes jeg, et problem, at man ikke kan se, om der er en stor formue, som faktisk kunne betyde, at det, at man mister en ægtefælle, ikke betyder så meget økonomisk. Men det korte af det lange er, at jeg synes, at vi har haft en god debat, og at jeg er glad for støtten. Jeg vil dog lige kommentere Enhedslistens indlæg. Fru Line Barfod siger, at her kan man se, at det er godt at få høringssvar, fordi Ældre Sagen netop har påpeget, at man også skal sikre samlevende og ikke bare ægtepar. Hr. Villy Søvndal var inde på det samme. Men der vil jeg så lige sige, at det nu er en problemstilling, vi hele tiden har haft oppe. Den er rejst af Dansk Folkeparti, der syntes, at samboende selvfølgelig også skulle være omfattet. Der har været nogle juridiske problemer, men vi ville gerne fremsætte forslaget, og derfor blev vi nødt til at stille det som et ændringsforslag, for at vi overhovedet kunne nå at få forslaget med i denne samling.